代賀蘇鹽生朝
作者：廖行之
朝代：宋

paragraphs: 斗杓酒携井絡墟，月蓂四莢隨盈除。
絪縕和氣掬宇宙，葱鬰瑞靄充門閭。
門閭自是相家舊，許國勳閥今渠渠。
公侯骨相奇表在，佛祖心諦羣疑袪。
長材不憚剸煩劇，入贊樞庭還題輿。
聲猷業履藹中外，使節榮畀東南如。
三湘來領阜通計，九郡咸企澄清車。
民言此地公蘧廬，當饋注想寧應徐。
姓名行啟金甌書，公府入即潭潭居。
方壺蓬島有壽域，安用九轉刀圭餘。